เปิดศูนย์ถ่ายทอดฯการพัฒนาที่ดิน ให้เกษตรกร ต.ภูเขาทองดู หวังเสริมรู้
จากปัญหาดินขาดอินทรียวัตถุเพราะใช้สารเคมีมาเป็นเวลานาน โดยเฉพาะพื้นที่ หมู่ที่ 2 ต.ภูเขาทอง อ.สุคิริน จ.นราธิวาส ที่ปลูกต้นมังคุดอย่างเดียว ทั้งเผชิญปัญหาผลผลิตล้นตลาด ขายไม่ได้ราคา จึงหันมาศึกษาด้านเศรษฐกิจพอเพียง โดยการใช้ชีวิตอย่างพอเพียงและใช้พื้นที่ที่มีอยู่ให้เกิดประโยชน์สูงสุด โดยมีสถานีพัฒนาที่ดินนราธิวาสเป็นพี่เลี้ยง ให้คำแนะนำ และแก้ไขปรับปรุงสภาพดินให้ดีขึ้น และทำการปรับเปลี่ยนพื้นที่มาทำเกษตรผสมผสานจนกลายเป็นตัวอย่างให้กับเกษตรกรบริเวณข้างเคียง เปิดเป็นศูนย์ถ่ายทอดเทคโนโลยีการพัฒนาที่ดิน เพื่อให้คนในชุมชนและเกษตรกรทั่วไปได้เข้ามาศึกษาดูงาน และนำไปปรับปรุงพื้นที่ของตนเอง,นายยงยุทธ สุวรรณ นักวิชาการเกษตรชำนาญการพิเศษ สถานีพัฒนาที่ดินนราธิวาส เปิดเผยว่า ศูนย์ถ่ายทอดเทคโนโลยีการพัฒนาที่ดินของนายสัณฐิติสุข แก้วคง หรือลุงสุข หมอดินอาสาอำเภอสุคิรินนั้น ได้ทำการคัดเลือกเกษตรกรที่มีความสนใจในด้านพัฒนาที่ดินเข้ามาอบรม โดยสถานีพัฒนาที่ดินนราธิวาสได้นำกิจกรรมในส่วนของการพัฒนาที่ดิน เช่น การเก็บตัวอย่างดิน การใช้สารปรับปรุงดิน หรือโดโลไมท์ปรับปรุงดิน สาธิตการทำปุ๋ยหมักโดยใช้สารเร่งซุปเปอร์พด. 1 น้ำหมักชีวภาพโดยใช้สารเร่งซุปเปอร์พด. 2 ทำน้ำหมักชีวภาพ เพื่อใช้ในพื้นที่แปลงเกษตรของลุงสุข ส่วนลุงสุขจะเป็นผู้ถ่ายทอดให้กับเกษตรกรที่สนใจและก็นำความรู้มาสู่ชุมชน,นายสัณฐิติสุข แก้วคง เกษตรกร หมู่ที่ 2 ต.ภูเขาทอง อ.สุคิริน จ.นราธิวาส กล่าวว่า ตนได้ถ่ายทอดองค์ความรู้ให้กับเกษตรกรในชุมชน เพื่อให้เกษตรกรเกิดความสนใจและเห็นถึงผลของความแตกต่างที่ประสบความสำเร็จอย่างชัดเจน จากการที่เป็นหมอดินตั้งแต่ปี 2538 และได้ไปอบรมด้านหมอดินโดยเฉพาะ ในเรื่องการปรับปรุงดิน ดินจืด ดินกรด ดินเปรี้ยว ดินต่างๆ แก้ปัญหาเรื่องดิน ทำให้ทราบถึงปัญหาทุกด้าน สำหรับพื้นที่ของตนทางด้านหลังเป็นไม้ผล เช่น มังคุด สะตอ ทุเรียน ลองกอง ผสมผสานกันไป ส่วนเรื่องการลดต้นทุน ตนใช้ปุ๋ยอินทรีย์คุณภาพสูง โดยใช้สูตรของทางสถานีพัฒนาที่ดินนราธิวาส เช่น สารเร่งซุปเปอร์พด.1 2 3 นำมาในการทำปุ๋ยอินทรีย์คุณภาพสูง ส่วนผสมก็จะมีมูลสัตว์ต่างๆ และวัสดุเหลือใช้ในพื้นที่ เช่น แกลบ ขี้เลื่อย เศษใบไม้ ใบหญ้า ที่เราสามารถนำมาประกอบทำปุ๋ยคุณภาพสูงได้ ซึ่งเป็นการทำการเกษตรที่ปลอดสารพิษ ชาวบ้านที่ได้มาเรียนรู้ก็ประทับใจ จึงจำไปใช้ และขยายผลต่อ,ทั้งนี้ เกษตรกรในชุมชนตำบลภูเขาทอง ได้นำองค์ความรู้ดังกล่าวไปพัฒนาเปิดเป็น วิสาหกิจชุมชนปุ๋ยอินทรีย์ชีวภาพตำบลภูเขาทอ ที่เกิดแนวคิดในการผลิตปุ๋ยใช้เองในครัวเรือน เพื่อเป็นการลดต้นทุน โดยได้รับการสนับสนุนและคำแนะนำจากสถานีพัฒนาที่ดินนราธิวาส ซึ่งการดำเนินการกิจกรรมของกลุ่มจะไม่เน้นผลกำไร แต่เน้นให้สมาชิกและคนในชุมชนมีการลดต้นทุนการผลิต และหันมาทำเกษตรอินทรีย์.
จากปัญหาดินขาดอินทรียวัตถุเพราะใช้สารเคมีมาเป็นเวลานาน โดยเฉพาะพื้นที่ หมู่ที่ 2 ต.ภูเขาทอง อ.สุคิริน จ.นราธิวาส ที่ปลูกต้นมังคุดอย่างเดียว ทั้งเผชิญปัญหาผลผลิตล้นตลาด ขายไม่ได้ราคา
ปัญหาดิน,ศูนย์ถ่ายทอดพัฒนาที่ดิน,เกษตรกรภูเขาทอง,นราธิวาส,ปลูกมังคุด,เกษตร